Dagmar Loe

Dagmar Loe (1923–2024) var en norsk journalist og programskaper kjent fra sine år i NRK. Loe medvirket til å utvikle forbrukerjournalistikken og den kritiske, gravende journalistikken i norsk fjernsyn.Janne Margrethe Schønheyder og Jan-Kristian Vikeiane Schriwer: -Dagmar Loe var en pioner og et forbilde - M24 20. mars 2024 og Aftenposten 25. mars 2024 

 Familie 
Dagmar Scheflo ble født 19. januar 1923 i en familie som var politisk aktiv på venstresiden. Hun vokste opp i Oslo, Kristiansand og Lillehammer som datter av redaktør og politiker Olav Scheflo (1883–1943) og Dagmar Kjølsrud (1886–1968). Hun var søster av redaktør Inge Scheflo (1915–1978)Disse dødsårene er hentet fra gravferdsetaten i Oslo  sine nedtegnelser. og var fra 1951 gift med journalist og utenriksredaktør i Arbeiderbladet Erik Loe (1920–2013).

 Virke 
I 1936 møtte hun Leo Trotsky i Randesund under hans eksilopphold i Norge. Faren Olav Scheflo hadde arbeidet for å skaffe Trotsky asyl i Norge og Trotsky ferierte sommeren 1936 utenfor Kristiansand på invitasjon fra Scheflo.«Da Trotskij ferierte på Sørlandet» i Fædrelandsvennen 17. september 2011.«Da Trotskij ferierte på Sørlandet» i Fædrelandsvennen 17. september 2011. Etter den tyske invasjonen av Norge i april 1940 flyktet familien Scheflo nordover sammen med blant andre Sigrid Undset og Fredrik Paasche med familie. Fra Rana reiste følget inn i Sverige 8. mai via Umbukta. Undset var ikke kledd for å ta seg over fjellet på snøføre og hun var tungfør og ikke sprek. Med hjelp av seks norske menn fra området ble Scheflo (som var invalidesert av leddgikt) og Undset trukket på slede over grensen. Etter 14 timer til fots kom de til en brakke med veiarbeidere på svensk side. Unge Dagmar likte den storslåtte Undset som "var veldig varm, og samtidig veldig barsk". Olav Scheflo ble lagt inn på Karolinska med støtte av Undset.Strøksnes, Morten: Sol og stål. Dag og Tid, 15. mai 2020.

Hun begynte sin yrkeskarriere etter i 1945 i Arbeidernes Pressekontor og deretter (fra 1951) i bildebladet Aktuell og Forbrukerrapporten (fra 1961) og medvirket der å utvikle forbrukerjournalistikken. Hun arbeidet til dels som frilanser. I 1963 hadde hun flere kåserier i NRK-radio, og i 1968 ble hun ansatt i Nyhetsavdelingen i Fjernsynet. Her jobbet hun blant annet i Dagsrevyen. Etter 14 år byttet hun til Opplysningsavdelingen i NRK. Her var hun blant annet med på å bygge opp programmene Apropos og Sosialkanalen. På 1980-tallet lagde hun flere dyptpløyende dokumentarprogrammer, blant annet om abort, incest, likestilling, barnearbeid og våpenproduksjon.101 års omtale i Aftenposten 19. januar 2024 Hun ble tildelt Narvesenprisen i 1988 for seriøs, dyptpløyende og informativ journalistikk.Bjørn Brøymer, Alltid prestasjonsangst! i Aftenpostens morgenutgave den 20. mars 1989. I 1993 fikk hun Fritt Ords honnør for dristig, undersøkende journalistikk og uselviske arbeidsmetoder. Loes arbeid ble kritisert fra Stortingets talerstol.Honnør til Loe i Aftenposten den 7. desember 1993.  

I 1977 medvirket hun i utvalget som leverte NOU 1977: 52 Informasjonstjenesten i Forsvaret; utvalget ble ledet av Johan Jørgen Holst. Hun var medlem av Statens tobakksskaderåd 1974-1976 (vare i foregående periode).

I 2011 utkom biografien Dagmar Loe. Reporter, ført pennen av Sidsel Meyer.Dagmar Loe. Reporter , invitasjon til boklansering med stort bilde av Dagmar Loe.

 Utgivelser 


 Referanser 

 Litteratur 
 Sidsel Meyer: Dagmar Loe. Reporter, Happy Jam Factory, 2011.

 Eksterne lenker 


Kategori:Norske journalister
Kategori:Norske TV-produsenter
Kategori:NRK-journalister
Kategori:Norske hundreåringer
Kategori:Fritt Ord
Kategori:Personer fra Oslo